ཞིང་འབྲོག་པའི་ཨར་ལས་རུ་ཁག་བཙུགས་རྗེས་ཁོང་གིས་སྔ་རྗེས་སུ་རྔ་སྒྲ་ཤང་གི་གྲོང་གསེབ་གཞུང་ལམ་དང་།ལྕང་ཅན་གྲོང་ཚོའི་ཡུལ་སྐོར་རྨང་གཞིའི་སྒྲིག་བཀོད།རྒྱ་ཚ་རྫོང་ཚེ་ཆུ་ཤང་གི་གཞུང་ལམ་སོགས་གཙོ་གནད་རྣམ་གྲངས་ཁག་གཅིག་སྐྲུན་འགན་འཁུར་བ་དང་།བྱེ་རྡོ་ར་བ་ཡང་ལྷ་ཉིང་ལྕགས་ལམ་དང་རྩེད་གོང་རིམ་མཐོའི་གཞུང་ལམ་སོགས་རྣམ་གྲངས་ཀྱི་དབང་གིས་སྟོབས་ཆེར་སོང་ཡོད།ཁེ་ལས་འཕེལ་རྒྱས་སོང་བ་ལས་མང་ཚོགས་དབུལ་པོ་འབོར་ཆེན་དབུལ་སྒྲོལ་ཕྱུག་འགྱུར་ཡོང་བར་སྣེ་ཁྲིད་ཐུབ་པ་དང་།ཁོང་གིས་སྔ་རྗེས་སུ་མི་བརྒྱ་ལྷག་ལ་ལས་གནས་མཁོ་འདོན་བྱས་པ་དང་མི་རེར་ལོ་རེར་ཆ་སྙོམས་ཡོང་འབབ་སྒོར་ཁྲི་ཙམ་རག་པ་མ་ཟད།ཡུལ་མི་རྣམས་ལ་སྔ་ཙམ་ནས་འབྱོར་འབྲིང་འཚོ་བ་སྐྱེལ་རྒྱུར་རོགས་རམ་ཡང་བྱས་པ་རེད།